钦定古今图书集成/明伦汇编/官常典/第733卷 > 吴扬
## 钦定古今图书集成/明伦汇编/官常典/第733卷 > 吴扬

按《仙居县志》：“扬字仲修，少负大志，好骑射。至正间，郡
监廉其才，擢署黄岩州判。会睦溪盗犯仙居，遂陞州
司马，以兵属焉。扬慨然曰：‘吾当灭此而后朝食，况作
难父母邦耶’！率部兵逆战于罗汉潭，挫其锋。贼窘甚，
有乡民吴奉一者，阴为贼导，贼凌晨潜掩其后，扬格
斗，大创而死。帅府伯颜不庄举其长子煴袭职，煴与”
弟焘、炘等泣涕誓师，趋捣贼巢，获其渠魁并向导者，
剖肝以祭之。朝嘉其“父子忠孝”，命庙祀，扬于邑南，并
官焘炘云。